30/08/2010 | Administración LocalMunicipal
Narón
Departamento de Obras e Urbanismo
Aprobación definitiva da Modificación Puntual do P. X. O. M. de modificación e ampliación do viario entre Xuvia e Castro

Con data 2 de agosto de 2010, o conselleiro de Medio Ambiente, Territorio e Infraestructuras ditou a orde de aprobación definitiva da Modificación Puntual do Plan Xeral de Ordenación municipal de modificación e ampliación do viario entre Xuvia e Castro (DP-5401), redactada pola arquitecta Dna. Bitor Fermin Juan Neculita Macfarlane e promovida polo Concello de Narón, que foi publicada no DOG núm.156, de data 16 de agosto de 2010. A continuación publícase a normativa urbanística correspondente á dita modificación puntual, en cumprimento do previsto no art.92.2 da Lei 9/2002, de 30 de decembro, de ordenación urbanística e protección do medio rural de Galicia. De acordo co disposto no art.85.11 da citada lei, contra esa orde non cabe recurso en vía administrativa; non obstante, contra ela poderase interpor recurso contencioso-administrativo no prazo de dous meses, a contar dende o día seguinte ó desta publicación, según o disposto nos artigos 10 e 46 da Lei 29/1998, de 13 de xullo, reguladora da xurisdicción contencioso-administrativa. “3.–normativa e tramitación. A presente Modificación Puntual redáctase de conformidade coa Lei 9/2002, de 30 de decembro, de ordenación urbanística e protección do medio rural de Galicia e o actual Plan Xeral de Ordenación Municipal de 2002 do Concello de Narón. Constitúen o ámbito de aplicación da presente Modificación Puntual do Plan Xeral de Ordenación Municipal de Narón vixente no Municipio de Narón, respecto á modificación afectada pola estrada DP-5401, os terreos sinalados nos planos de información I 15 a e I 15 b, que abarcan unha superficie total de 29.492 m 2 clasificados como Solo Urbano, Solo Urbanizable, Solo Rústico Apto para Urbanizar, Solo de Núcleo Rural e Solo Rústico. Os terreos afectados polas modificacións no Castro de Sequeiro e a Mámoa de Sequeiro aparecen reflectidas en tódolos planos de información. En todos aqueles conceptos e determinacións non recollidos explicitamente na Modificación Puntual, serán de aplicación as disposicións xerais do Plan Xeral de Ordenación Municipal de Narón e as disposicións de carácter vinculante da Lei 9/2002, de 30 de decembro, de ordenación urbanística e protección do medio rural de Galicia. A presente Modificación Puntual contén tódalas precisións necesarias, tendo en conta o obxecto das mesmas, establecidas na vixente Lei 9/2002, de 30 de decembro, de ordenación urbanística e protección do medio rural de Galicia. Engádese a categoría de Solo Rústico de Especial Protección de Infraestructuras O réxime xeral de solo rústico de protección de infraestructuras, sen prexuízo do establecido na súa específica lexislación reguladora, ten por obxecto preservar os terrenos ocupados por infraestructuras e a súas zonas de afección, así como os que sexan necesarios para a implantación doutras infraestructuras novas. - Clasifícase nesta ordenanza o solo comprendido entre as liñas límite de edificación en solo rústico derivadas da Lei 4/94 de Estradas de Galicia, da Lei 25/1988 de estradas e das estradas da rede de Sistema Xeral establecida no PXOM. A tramitación da licenza será, según o uso, a regulada no PXOM. - Actividades de ocio, tales como a práctica de deportes organizados, acampada dun día e actividades comerciais ambulantes. - Actividades científicas, escolares e divulgativas. - Instalacións necesarias para os servizos técnicos de telecomunicacións, a infraestructura hidráulica e as redes de transporte e distribución de enerxía eléctrica, gas, abastecemento de auga e saneamento sempre que non impliquen a urbanización ou transformación urbanística dos terrenos polos que discorren. - Edificacións necesarias para o funcionamiento das infraestructuras e servizos técnicos que non superen os 50 metros cadrados edificados. - Instalacións necesarias para a execución e funcionamiento da correspondente infraestructura. - Excepcionalmente, poderá outorgarse licenza, sen necesidade de autorización autonómica previa, para a execución de pequenas construcións e instalacións ó servizo e funcionamento das infraestructuras e das obras públicas, sempre que quede xustificada a proporcionalidade da construción ou instalación coa natureza, extensión e destino actual da finca na que se localice e non se superen os 25 metros cadrados de superficie total edificada nin a altura máxima dunha planta nin 3,50 m. En todo caso, a tipoloxía da edificación e os materiais de construción serán conforme ó artigo 42 da Lei 9/2002. - Peches ou valados de fincas nas condicións establecidas no PXOM para o Solo Rústico. - Accións sobre o solo ou subsolo que impliquen movementos de terra, tales como dragados, defensa de ríos e rectificación de cauces, abancalamentos, desmontes, recheos e outras análogas. - Instalacións vinculadas funcionalmente ás estradas e previstas na ordenación sectorial destas, así como, en todo caso, as de subministro de carburante. - Edificacións necesarias que superen os 50 metros cadrados edificados para o funcionamento das infraestructuras e servizos técnicos nomeados no artigo 33.2º f) da LOUG. - Tódolos restantes, especialmente os usos residenciais e industriais. As condicións das edificacións regularanse polo establecido no artigo 42 da Lei 9/2002, de 30 de decembro, de ordenación urbanística e protección do medio rural de Galicia, coas modificacións derivadas da lei 15/2004, de 29 de decembro. A ficha do Castro de Sequeiro non se modifica por manter a área de protección integral; a nova delimitación da área de cautela aparece reflectida nos planos de ordenación da presente Modificación Puntual O 02a e O 02b. Inclúese o seguinte elemento ó catálogo: E a seguinte ficha no catálogo de patrimonio arqueolóxico. Será necesario, previa á concesión da licenza municipal, autorización do organismo titular da estrada de sistema xeral para as obras que estean dentro da zona de dominio público, zona de servidume e/ou zona de afección, tal como establece a normativa de obrigado cumprimento. Modifícanse os planos con referencias: O-2 Estructura Xeral e Orgánica do Territorio E: 1/10.000 C Clasificación do solo do Termo Municipal E: 1/5.000 F Clasificación do solo do Termo Municipal E: 1/5.000 1.2 C Cualificación do solo: Usos pormenorizados E: 1/2.000 1.3 C Aliñacións e Rede Viaria E: 1/2.000 1.6 C Espazos libres, zonas verdes e equipamentos E: 1/2.000 do presente Plan Xeral de Ordenación Municipal, de maneira que a zona afectada quedaría modificada trala definición do novo vial e a modificación e incorporación da delimitación de protección de dous xacementos arqueolóxicos, según se reflicte nos seguintes planos da presente Modificación Puntual: O 01 Estructura Xeral e Orgánica do Territorio según Modificación Puntual E: 1/10.000 O 02a Clasificación do solo do Termo Municipal según Modificación Puntual E: 1/5.000 O 02b Clasificación do solo do Termo Municipal según Modificación Puntual E: 1/5.000 O 03 Cualificación do solo: Usos pormenorizados según Modificación Puntual E: 1/2.000 O 04 Aliñacións e Rede Viaria según Modificación Puntual E: 1/2.000 O 05 Espazos libres, zonas verdes e equipamentos según Modificación Puntual E: 1/2.000 A aprobación da presente modificación puntual da traza do novo viario, non implica a aprobación dos proxectos de obra do viario, que deberán ser informados polo órgano competente da Consellería de Cultura e Deporte, co obxecto de cautelar as obras do entorno inmediato dos tres elementos arquitectónicos que se atopan ó borde da DP-5401 e que son os seguintes: - Parroquia de San Xiao de Narón: EC 66: Igrexa parroquial de San Xiao EC 68: Edificio de vivienda - Parroquia de Santa Rita de Xuvia: EC 118: Casa Román O proxecto de obra incluirá a documentación suficiente que permita a avaliación do impacto das obras sobre os bens. En base ó informe emitido con data de 5 de agosto de 2008 pola Dirección Xerencia de Xestión do Patrimonio será necesario que se tomen en conta as seguintes consideracións: - No posterior desenvolvemento terase presente en todo momento o disposto no Capítulo II do Título II da Lei 39/2003 de 17 de novembro do Sector Ferroviario (art.12 a 18) e o Capítulo II do Título I do seu Regulamento R. D. 2387/2004, de 30 de decembro (art.24 a 40) titulados ambos “Limitacións á Propiedade” e que tratan das normas a respectar dentro das receptivas zonas de influencia do ferrocarril (zona de dominio público, zona de protección e liña límite de edificación). - É necesaria autorización de FEVE para calquera obra futura a executar na zona de influencia do ferrocarril afectada pola Modificación Puntual (Pk 7/984 da Liña de FEVE Ferrol-Xixón). Esta autorización tramitarase con carácter previo no seu momento ante a Inspección xeral de FEVE, competente nestas materias (Praza dos Ferroviarios S/N, Estación conxunta de FEVE-RENFE, en Oviedo), sendo precisamente neste momento a partir do que se procederá por parte da Xerencia de Xestión do Patrimonio a regularizar, mediante o establecemento do correspondiente canon económico, a ocupación dos terreos que resulten afectados. En base ó informe emitido con data de 5 de decembro de 2008 pola Subdirección Xeral de Xestión do Dominio Público Hidráulico será necesario que se tomen en conta as consideracións que aparecen no ANEXO B da presente Modificación Puntual. En base ó informe emitido con data de 19 de febreiro de 2008 pola Dirección Xeral de Obras Públicas será necesario que se tomen en conta as seguintes consideracións ó Proxecto Constructivo do viario: - Introducirase a correcta definición xeométrica, tanto en planta como en alzado, da conexión prevista entre a DP-5401 e a AC-862 así como a correcta sinalización tanto horizontal como vertical. - O Servizo Provincial de Estradas de A Coruña, deberá informar favorablemente o citado Proxecto.” Narón, 16 de agosto de 2010. O alcalde acctal, Asdo. Guillermo Sánchez Fojo.